Source: http://www.legex.ro/Hotararea-813-2005-52932.aspx
Timestamp: 2020-06-01 22:11:13+00:00
Document Index: 44060657

Matched Legal Cases: ['Articolul 16', 'articolul 16', 'articolul 16', 'articolul 16', 'articolul 16', 'articolul 16', 'articolul 16', 'Articolul 16', 'articolul 20', 'articolul 23']

Hotărârea 813/2005 | Legislatie gratuita
HOTARARE Nr. 813 din 14 iulie 2005
privind modificarea si completarea anexei nr. 1 la Hotararea Guvernului nr. 27/2004 pentru aprobarea conditiilor de inchiriere de catre Compania Nationala de Cai Ferate "C.F.R." - S.A. a unor parti din infrastructura feroviara neinteroperabila, precum si de gestionare a acestora
ACT PUBLICAT IN: MONITORUL OFICIAL NR. 724 din 10 august 2005
In temeiul art. 108 din Constitutia Romaniei, republicata, si al art. 10 alin. (5) si art. 12 din Ordonanta de urgenta a Guvernului nr. 12/1998 privind transportul pe caile ferate romane si reorganizarea Societatii Nationale a Cailor Ferate Romane, republicata, cu modificarile si completarile ulterioare,
Anexa nr. 1 "Conditii de inchiriere de catre Compania Nationala de Cai Ferate <<C.F.R.>> - S.A. a unor parti din infrastructura feroviara neinteroperabila, precum si de gestionare a acestora" la Hotararea Guvernului nr. 27/2004 pentru aprobarea conditiilor de inchiriere de catre Compania Nationala de Cai Ferate "C.F.R." - S.A. a unor parti din infrastructura feroviara neinteroperabila, precum si de gestionare a acestora, publicata in Monitorul Oficial al Romaniei, Partea I, nr. 72 din 28 ianuarie 2004, cu modificarile si completarile ulterioare, se modifica si se completeaza dupa cum urmeaza:
1. Alineatul (2) al articolului 12 se abroga.
2. Articolul 16^1 devine articolul 16^3, iar articolul 16^2 devine articolul 16^4.
3. Dupa articolul 16 se introduc doua noi articole, articolele 16^1 si 16^2, cu urmatorul cuprins:
(1) Caietul de sarcini pentru fiecare contract de inchiriere va contine clauze specifice privind criteriile de selectie a celei mai bune oferte, care vor respecta urmatoarea ordine de prioritati:
a) chiria cea mai mare obtinuta de la ofertantul care se angajeaza sa preia in cel mai scurt timp de la data licitatiei, gestionarea sectiei/sectiilor, simultan cu preluarea transportului feroviar public de calatori si/sau a transportului de marfa, prevazut in caietul de sarcini pe sectia/sectiile respective;
b) procentul cel mai mic, inclusiv cel sub limita specificata prin caietul de sarcini, din valoarea biletelor de calatorie vandute pe sectia respectiva, obtinut de la ofertantul care se angajeaza sa preia in cel mai scurt timp de la data licitatiei gestionarea sectiei/sectiilor, simultan cu preluarea transportului feroviar public de marfa si cu preluarea numai a activitatilor comerciale privind transportul de calatori. Pe aceste sectii ofertantul se angajeaza sa asigure toate operatiunile comerciale de vanzare de legitimatii de calatorie, precum si de control al legitimatiilor de calatorie in trenuri. Asigurarea circulatiei trenurilor de calatori pe aceste sectii se face de Societatea Nationala de Transport Feroviar de Calatori "C.F.R. Calatori" - S.A., care va primi decadal de la ofertantul castigator contravaloarea prestatiilor efectuate, care se constituie din sumele rezultate prin diminuarea veniturilor obtinute din vanzarea legitimatiilor de calatorie cu comisionul procentual convenit in urma licitatiei. Societatea Nationala de Transport Feroviar de Calatori "C.F.R. Calatori" - S.A. va primi lunar compensatia cuvenita de la Guvern pentru pachetul minim social asigurat pe sectia respectiva. Pentru inchirierea sectiei respective, ofertantul castigator va plati lunar o chirie fixa Companiei Nationale de Cai Ferate "C.F.R." - S.A., conform nivelului stabilit prin caietul de sarcini.
(2) Perioada maxima admisa pana la preluarea integrala a gestionarii sectiei, respectiv a serviciilor de transport feroviar public, conform prevederilor alin. (1), nu poate fi mai mare de 6 luni de la data adjudecarii licitatiei.
(3) In toate cazurile caietele de sarcini vor prevedea un nivel minim al chiriei si un nivel maxim al comisionului din valoarea biletelor de calatorie, a caror indeplinire constituie conditii obligatorii pentru adjudecarea licitatiei.
(1) Societatea Nationala de Transport Feroviar de Calatori "C.F.R. Calatori" - S.A. va putea opera trenuri de calatori pe sectiile de circulatie inchiriate conform prevederilor art. 16^1 din prezenta hotarare, numai in conditiile acoperirii integrale a cheltuielilor de exploatare.
(2) Operarea de catre Societatea Nationala de Transport Feroviar de Calatori "C.F.R. Calatori" - S.A. a trenurilor de calatori, in conditiile prevazute la art. 16^1, pe sectiile de circulatie apartinand infrastructurii feroviare neinteroperabile, se va face fara plata de catre aceasta a tarifului de utilizare a infrastructurii, in conformitate cu reglementarile in vigoare.
4. La articolul 16^3 alineatul (1), litera d) se abroga.
5. La articolul 16^3 alineatul (1), dupa litera f) se introduce o noua litera, litera g), cu urmatorul cuprins:
"g) se angajeaza sa constituie lunar, pe o perioada de 6 (sase) luni de la data preluarii sectiei/sectiilor, un depozit de buna executie, in valoare de 1% din cifra de afaceri a activitatii de operare pe sectia/sectiile respective, depozit ce va fi constituit in favoarea C.F.R."
6. Articolul 16^4 va avea urmatorul cuprins:
(1) Pentru perioada de valabilitate a contractului de inchiriere a sectiei/sectiilor, C.F.R. va da dreptul de utilizare a tuturor activelor existente la data incheierii contractului de inchiriere pentru sectia/sectiile care face/fac obiectul contractului si va proceda, in conformitate cu reglementarile in vigoare, la cesionarea catre operatorul economic castigator al contractelor de inchiriere a unor active sau activitati din cadrul sectiilor respective, pe care le-a semnat cu alte persoane juridice si/sau fizice.
(2) Operatorii economici care preiau activele si carora li se cesioneaza contractele prevazute la alin. (1) au obligatia de a utiliza veniturile obtinute din aceste contracte exclusiv pentru activitatile de intretinere si reparatii ale sectiei/sectiilor inchiriate si/sau pentru dezvoltarea transportului feroviar public de calatori pe sectia/sectiile inchiriate.
(3) Lunar, odata cu solicitarea subventiei pentru transportul de calatori, pe langa celelalte documente stabilite de legislatia in vigoare, operatorii economici au obligatia de a da o declaratie pe propria raspundere din care sa rezulte modul cum au utilizat sumele rezultate din activitatile prevazute la alin. (2), iar la finele anului fiscal au obligatia de a intocmi o fisa concentratoare cu modul de utilizare a sumelor rezultate din activitatile prevazute la alin. (2), impreuna cu celelalte documente prevazute de legislatia in vigoare.
(4) Nerespectarea prevederilor alin. (2) si (3) atrage rezilierea contractului de inchiriere si executarea de catre C.F.R. a depozitului constituit conform art. 16^3 alin. (1) lit. g)."
7. Dupa articolul 20 se introduc doua noi articole, articolele 20^1 si 20^2, cu urmatorul cuprins:
In situatia in care operatorul economic care preia in exploatare sectii de circulatie apartinand infrastructurii feroviare neinteroperabile suspenda oricare dintre serviciile asumate prin contractul de inchiriere a sectiei/sectiilor de circulatie fara un preaviz transmis in scris la C.F.R. si la Societatea Nationala de Transport Feroviar de Calatori "C.F.R. Calatori" - S.A. cu 6 (sase) luni inainte de data suspendarii respective, i se va retine garantia constituita conform art. 16^3 alin. (1) lit. g).
(2) In situatia prevazuta la alin. (1) C.F.R. si Societatea Nationala de Transport Feroviar de Calatori "C.F.R. Calatori" - S.A. vor prelua personalul necesar desfasurarii in bune conditii a activitatilor pe sectia/sectiile preluate de la operatorul economic care suspenda efectuarea serviciilor pe sectia/sectiile inchiriate, cu respectarea legislatiei in vigoare.
(3) Numarul de personal preluat de C.F.R. si/sau de Societatea Nationala de Transport Feroviar de Calatori "C.F.R. Calatori" - S.A. pentru situatiile prevazute la alin. (2) nu poate depasi numarul de personal existent la data incheierii contractului cu operatorul castigator al licitatiei pentru sectia/sectiile respective.
(4) Sectiile de circulatie preluate de C.F.R. si Societatea Nationala de Transport Feroviar de Calatori "C.F.R. Calatori" - S.A. vor fi reintroduse in procedura de licitatie pentru inchirierea serviciilor, conform prevederilor prezentei hotarari."
8. Dupa articolul 23 se introduc patru noi articole, articolele 24 - 27, cu urmatorul cuprins:
(1) In situatia in care, pentru asigurarea unor conditii optime publicului calator, este necesar ca trenul/trenurile sa porneasca sau sa soseasca intr-o statie de cale ferata situata pe infrastructura feroviara interoperabila, alta decat statia care delimiteaza sectia neinteroperabila, dar aflata la o distanta de maximum 10 km, administratorul infrastructurii feroviare are obligatia de a permite circulatia acestor trenuri, in sistem de peaj, la o valoare a tarifului de utilizare a infrastructurii de 25% din valoarea tarifului pentru portiunea de linie respectiva si categoria de tren.
(2) Legatura prevazuta la alin. (1) se poate solicita de catre operatorul economic castigator al licitatiei si in urma analizei dintre acesta si C.F.R. si Societatea Nationala de Transport Feroviar de Calatori "C.F.R. Calatori" - S.A.
Daca, ulterior preluarii sectiei/sectiilor de circulatie apartinand infrastructurii feroviare neinteroperabile, operatorul economic constata ca este necesara modificarea pachetului minim social, in sensul modificarii orelor de plecare si sosire a trenurilor, modificarea numarului de trenuri operate, cu modificarea corespunzatoare a subventiei acordate pentru aceste servicii, el poate, cu acordul scris al autoritatilor publice locale, sa faca aceste modificari avand obligatia ca anterior adoptarii lor sa fie comunicate in scris catre C.F.R., in conformitate cu prevederile art. 8 alin. (1), si sa fie facute publice prin mijloace de avizare a publicului calator, inclusiv prin afisare in statii.
Incepand cu data preluarii in totalitate a gestionarii si operarii trenurilor pe sectia/sectiile de circulatie apartinand infrastructurii feroviare neinteroperabile operatorul economic este raspunzator in totalitate de desfasurarea traficului feroviar, in conditiile legii.
(1) Toate contractele existente la data intrarii in vigoare a prezentei hotarari se vor actualiza in termen de 30 de zile, conform prevederilor art. 16^3 alin. (1) lit. g).
(2) Pentru operatorii economici care refuza sa actualizeze contractele, acestea se reziliaza in conformitate cu legislatia in vigoare."
Hotararea Guvernului nr. 27/2004 pentru aprobarea conditiilor de inchiriere de catre Compania Nationala de Cai Ferate "C.F.R." - S.A. a unor parti din infrastructura feroviara neinteroperabila, precum si de gestionare a acestora, publicata in Monitorul Oficial al Romaniei, Partea I, nr. 72 din 28 ianuarie 2004, cu modificarile si completarile ulterioare, impreuna cu modificarile si completarile aduse prin prezenta hotarare, se va republica in Monitorul Oficial al Romaniei, Partea I, dandu-se textelor o noua numerotare.
COMENTARII la Hotărârea 813/2005
Momentan nu exista niciun comentariu la Hotărârea 813 din 2005
Alte acte pe aceeaşi temă cu Hotărârea 813/2005